Page:Bonnie baby Livingstone.pdf/8

8 It’s wae to thee, and it’s wae wi’ me,

For our day o’ peace is gane,

And we maun sit wi’ a tearfu’ e’e,

In our bouroch-ha’ alane.

O Scotland! Scotland, it’s wae to thee,

When thy lichts are ta’en awa’;

And it’s wae, it’s wae to a sinfu’ lan’,

When the richteous sae maun fa’.

It was a halie covenant aith

We made wi’ our Gude to keep;

And it’s for the halie covenant vow,

That we maun sit and weep.

O wha will gang to yon hill-side,

To sing the psalm at e’en?

And wha will speak o’ the luve o our Gude?

For the cov’nant reft hath been.

The gerse may grow on yon bonnie hill-tap,

And the heather sweetly blume:

But there nae mair we sall sit at e’en,

For our hearts are in the tomb.

The hectic glow is upo’ my cheek,

And the lily hue on thine;

Thou sune will lie by thy martyr’s side,

And sune I sall sleep by mine.